Paramore

**Paramore** – amerikiečių roko grupė iš Franklino, Tenesio, susiformavusi 2004 m. Šiuo metu grupę sudaro vokalistė Hayley Williams, bosistas Jeremy Davis ir gitaristas Taylor York. Grupė savo debiutinį albuma „All We Know Is Falling“ išleido 2005 m., antrasis albumas „Riot!“ išleistas 2007 m., tapo platininiu JAV ir Airijoje, auksiniu Australijoje, Kanadoje, Naujojoje Zelandijoje bei JK. Trečiasis albumas „Brand New Eyes“ išleistas 2009 m. tapo sėkmingiausiu grupės albumu, pripažintas platininiu JK ir Airijoje, taip pat auksiniu JAV, Kanadoje, Australijoje ir Naujojoje Zelandijoje.

## Istorija

### 2004–2005: susiformavimas
2002 m., būdama 13-os metų, vokalistė Hayley Williams išsikraustė iš savo gimtojo miesto Meridiano, Mesisipės į Frankliną, Tenesį, kur ji susipažino su broliais Josh Farro ir Zac Farro, ir lankė privačią mokyklą. Neilgai trukus nuo jos atvykimo, ji pradėjo mokytis vokalo pamokų pas Brett Manning. Prieš susikuriant Paramore, Williams ir bosistas Jeremy Davis, kartu su draugu Kimee Read, dainavo funk grupėje The Factory, kol Josh ir Zac Farro repetavo kartu po pamokų. Kiti nariai, kurie vėliau ir tapo Paramore, nebuvo patenkinti „moters vaidmeniu grupėje“ ir nesusitarė dėl Williams vietos kaip vokalistės, tačiau jie buvo labai geri draugai, ji pradėjo rašyti jiems. Williams, kai pirmą kartą sutiko vaikinus, sakė: „"Jie buvo pirmi žmonės, kuriuos aš sutikau ir kurie buvo tokie atsidavė muzikai, kaip ir aš.“ 2004 m. oficialiai grupė susiformavo iš Josh Farro (pagrindinė gitara/antras vokalas), Zac Farro (būgnai), Jeremy Davis (bosinė gitara) ir Hayley Williams (pagrindinis vokalas), vėliau prisijungė ir Williams kaimynas  Jason Bynum (ritminė gitara). Kai Davis prisijungė prie grupės, jis buvo šokiruotas, kai sužinojo, kad būgnininkui buvo tik dvylika metų. Jis prisipažino: „Aš turėjau labai labai mažai vilčių su jais dėl amžiaus. Aš prisimenu, kai galvojau, 'Tai nesuveiks, nes šie vaikai tiesiog per jauni,' bet per pirmą repeticiją buvo nuostabu. Supratau, kad galime kažko pasiekti.“ Pagal Williams, pavadinimas „Paramore“ kilo nuo vieno iš pirmojo bosisto mamos vidurinio vardo. Grupė, supratusi, ką reiškia „paramour“ („slapta meilė“), jie nusprendė pasilikti šį vardą, pakeisdami galūnę į *Paramore*.

Williams, kaip solo atlikėja, buvo pasirašiusi sutartį su „Atlantic Records“ 2003 m.. Ji buvo pristatyta „Atlantic A&R Tom Storms“, padedant Kent Marcus ir Jim Zumwalt, vadovams Dave Steunebrink ir Richard Williams, ir tada iš karto buvo pasirašyta sutartis su „Atlantic“ prodiuseriu Jason Flom. Steunebrink ir Richard Williams pirmieji atrado ir pasirašė sutartį su mergina, kuri vėliau buvo perduota „Atlantic“. Planas buvo toks, kad prodiuseriai norėjo paversti ją pop atlikėja, tačiau Williams atmetė tokį prašymą, sakydama, kad nori groti alternatyvaus roko muziką ir turėti už savęs grupę. Viename HitQuarters interviu Steve Robertson sakė: „Ji norėjo būti tikra, jog mes nepaversim jos paprasta pop princese. Ji norėjo, kad jos grupei būtų suteiktas šansas pasirodyti kaip roko grupė ir kurti savo pačių dainas.“ Kompanijos prezidentė Julie Greenwald ir prodiuseriai nusprendė patenkinti jos norus. Prodiuserių komandą sudarė Dave Steunebrink, Creed vadovas Jeff Hanson ir Hanson asistentas Mark Mercado.

Paramore turėjo sudaryti sutartį su „Atlantic Records“, tačiau vadovai nusprendė, kad grupės įvaizdžiui būtų geriau nepriklausyti jokiai kompanijai. Savo muziką grupė pradėjo leisti per ne tokią garsią kompaniją Fueled by Ramen. Warner Music Group viršininkas Lyor Cohen priskyrė Fueled by Ramen kaip savo partnerius ir kartu nusprendė, jog roko etiketė būtų idealus variantas Paramore. Pagal Robertsoną, kai grupė buvo pristatyta Fueled by Ramen generaliniam direktoriui Johnui Janickui, „jis iš karto pamatė šią grupė labai aukštai.“ Janick dalyvavo Taste of Chaos pasirodyme Orlande, Floridoje, kad pamatytų grupę gyvai. 2005 m. balandį, po mažesnio pasirodymo sandėlyje, grupė sudarė sutartį su „Atlantic Records“ ir „Fueled by Ramen“.

Grupės pirma kartu parašyta daina vadinasi „Conspiracy“, kuri vėliau buvo įtraukta į debiutinį albumą. 2004 m. jie buvo parodomoji grupė Purple Door. Williams komentavo: „Tada tikriausiai visi galvojome, kad po mokyklos eisime namo ir repetuosim. Viskas buvo daroma iš meilės, dėl smagumo, ir lygiai tas pats išliko iki šiol! Nemanau, kad kuris nors iš mūsų galvojome, kad viskas pasisuks tokia linkme ir tapsime, kuo tapome.“

### 2005–2006: „All We Know Is Falling“

Paramore išvyko į Orlandą, Floridą, bet greitai po atvykimo Jeremy Davis paliko grupę dėl asmeninių priežasčių. Likę keturi Paramore nariai tęsė darbą su albumu, parašydami „All We Know“ apie jo išvykimą ir vėliau nusprendę kurti „All We Know Is Falling“ tuo pačiu pagrindu. Albumo viršelis irgi atspindi Paramore sielvartą, kurį Hayley Williams paaiškino: „Tuščia sofa ir nuo jos krintantis šešėlis „All We Know Is Falling“ viršelyje atspindi visus jausmus apie Jeremy išvykimą, buvo jausmas, lyg turėtume tuščią vietą.“ Albumo įrašymas truko tris savaites ir pristatant albumą dalyvavo tik keturi likę nariai.

Prieš pradedant gastroles, grupę papildė John Hembree (bosinė gitara), kuris pakeitė Jeremy Davis. Tą vasarą Paramore prisidėjo prie Shira Girl pasirodymų 2005 m. Warped Tour ture. Grupės prašymu, Jeremy Davis sugrįžo į Paramore po penkių mėnesių pertraukos, pakeisdamas Hembree. „All We Know Is Falling“ buvo išleistas liepos 24 d., 2005 m. ir įsitvirtino 30-toje vietoje Billboard’s Heatseekers tope. Paramore išleido „Pressure“ kaip pirmą singlą, video klipą režisavo Shane Drake, tačiau daina nepateko į topus. Video vaizduojama grupė, pasirodanti sandėlyje, apipilama vandeniu, kol istorija vyksta tarp poros santykių. „Emergency“ video klipas parodė Paramore kitame kontekste, šį kartą grupės nariai buvo aprengti kruvinais kostiumais. Režisavo tas pats Shane Drake kartu su Hunter Lamb (ritminė gitara), kuris pakeitė Jasoną Bynumą. Trečiasis singlas „All We Know“ buvo riboto žinomumo, video klipą sudarė gyvų pasirodymų ir užkuliusių montažas.

2006-ųjų sausį grupė prisijungė prie Winter Go West turo, kur jie grojo kartu su grupėmis iš Sietlo Amber Pacific ir The Lashes. Vasarį Hayley Williams sudainavo October Fall dainoje „Keep Dreaming Upside Down“. 2006-ųjų pavasarį Paramore „apšildė“ Bayside ir vėliau The Rocket Summer turus. Jie koncertavo Jungtinėje Karalystėje nuo spalio 5 iki spalio 15, 2006 m. Grupė perdainavo Foo Fighters dainą „My Hero“ Sound of Superman garso takeliui, kuris buvo išleistas birželio 26 d., 2006 m.

2006-ųjų vasarą Paramore dalyvavo Warped Ture, Volcom ir Hurley Estradose, jų pirmoji naktis Pagrindinėje Scenoje buvo gimtajame mieste Našvilyje. Paramore pirmas turas Jungtinėse Amerikos Valstijose prasidėjo 2006 m. rugpjūčio 2 d.; visi bilietai buvo išpirkti, grupę palaikė grupės The Providence, Cute Is What We Aim For ir Hit the Lights, paskutinis koncertas buvo atliktas Našvilyje. Tais metais jie buvo pripažinti „Geriausia nauja grupė“, o Hayley Williams laimėjo antrą vietą „Seksualiausios moters“ rinkimuose, kur balsavo anglų žurnalo „Kerrang!“ skaitytojai.

2007 m. grupę dėl vedybų paliko Hunter Lamb ir Paramore tęsė veiklą kaip kvartetas. Paramore buvo nominuota britų žurnalo „NME“, kaip viena iš dešimties grupių, kurios sudarys didelį straipsnį jų kuriamame „New Noise 2007“. Sausį grupė sugrojo akustinį setą Warped Tour parodos atidarymui Rokenrolo šlovės muziejuje, o suknelė, kurią Hayley Williams vilkėjo „Emergency“ klipe buvo eksponuota parodoje.

Paramore dar kartą buvo aprašyta „Kerrang!“ žurnale, tačiau Hayley Williams teigė, kad straipsnis nėra visiškai tikras grupės paveikslas, nes daugiausia orientavosi į ją, kaip į pagrindinį komponentą. Vėliau, Williams išplatino žinutę apie šią problemą grupės LiveJournal tinklaraštyje, sakydama: "mes galėjom tai padaryti ir be jūsų popierių. atleiskit, jei tai įžeis ką nors iš Kerrang! bet aš nemanau, kad tai ką jūs parašėte yra nors dalelė tiesos. " Balandį Hayley Williams sudainavo The Chariot dainoje „Then Came To Kill“. Jie paskelbė apie naują turą 2007-ųjų pradžioje kartu su grupėmis This Providence, The Almost ir Love Arcade.

### 2007–2008: „Riot!“ ir kiti projektai

Paramore pradėjo įrašinėti savo antrąjį albumą „Riot!“ 2007 m. sausį, darbus baigdami kovą be ritminio gitaristo Hunter Lambo (kuris paliko grupę 2007 m. pradžioje dėl vedybų); be Lambo, pagrindinis gitaristas Josh Farro turėjo perimti abi gitaras įrašinėjant albumą. Taylor York, kuris buvo grupėje su Farro broliais, dar iki jiems sutinkant Hayley Williams, prisijungė prie grupės, pakeisdamas Lambą. Po galinėjimasių teismuose su prodiuseriais Neal Avron ir Howard Benson, Paramore albumą „Riot!“ įrašyti pasirinko prodiuserį iš Naujojo Džersio, Davidą Bendeth (Your Vegas, Breaking Benjamin), albumas buvo išleistas 2007 m. birželio 12 d. „Riot!“ įsitvirtino 20-toje vietoje Billboard 200 tope, JK topuose buvo 24-tas, pirmą savaitę Jungtinėse Valstijose buvo parduota 44 000 kopijų.

Pavadinimas „Riot!“ buvo pasirinktas, nes reiškė „netikėtą nenumaldomų emocijų protrūkį“, ir tai buvo žodis „apibūdinantis viską“. Pirmas albumo singlas „Misery Business“, išleistas 2007 m. birželio 21 d., pasak Williams: "tai atviriausia daina, kokią tik esu parašiusi, vaikinai į visą tai žiūrėjo iš muzikinės pusės. "

2007 m.vasarą Paramore jau trečią kartą dalyvavo Warped Tour ir savo išgyvenimais dalijosi specialiame tinklaraštyje yourhereblog for MTV. Birželį žurnalas „Rolling Stone“ grupę pažymėjo kaip „vertus dėmesio“. Paramore pirmą kartą debiutavo gyvai televizijoje Fuse Networks kasdieniniame šou The Sauce. Antrasis singlas iš „Riot!“, „Hallelujah“, buvo išleistas 2007 m. liepos 30 d., tačiau yra prieinamas tik internete ir JK televizijoje. Video klipas, panašiai kaip ir „All We Know“, sudarytas iš užkulisių programos ir koncertų.

2007 m. rugpjūtį Paramore buvo pastebimi televizijos kanale MTV, atliekantys akustines savo dainų versijas ar pasirodydami specialiuose reklaminiuose siužetuose. Grupė, tapusi „MTV Artists of the Week“ nugalėtoja, buvo filmuojama Evano Silverio ir Ginos Fortunato specialioms laidoms Kvinse, Niujorke. MTV.com taip pat turi trumpų video  kolekciją, kur grupė reklamuoja savo albumą „Riot!“. Keletą savaičių 2007-ųjų rugpjūtį „Misery Business“ video klipas buvo numeris vienas tarp labiausiai transliuojamų video klipų MTV.com. Spalio 8 d. Paramore sugrojo „Misery Business“ gyvai laidoje *Late Night with Conan O’Brien*, kai grupę rekomendavo Max Weinberg; atlikėjai susipažino 2007-ųjų Warped Tour. Rugpjūtį Paramore pasirodė grupės New Found Glory video klipe „Kiss Me“, kuri originaliai sukurta yra grupės Sixpence None the Richer.

2007 m. spalio 11 d. Jungtinių Valstijų televizijoje debiutavo antrasis singlas iš „Riot!“, „Crushcrushcrush“. „Crushcrushcrush“ video klipas buvo nufilmuotas tuščioje dykumoje, kur grupė grojo, o tuo metu ją šnipinėjo, vėliau sugadinta grupės muzikinė įranga. Jungtinėse Valstijose singlas buvo išleistas lapkričio 19 d., o Jungtinėje Karalystėje – 2007-ųjų lapkričio 12 d. Hayley Williams sudainavo, kaip kviestinis vokalas, grupės Say Anything idėjiniame albumo „In Defence of the Genre“, kuris buvo išleistas 2007 m. spalio 23 d., dainose „The Church Channel“ ir „Plea“. Grupė atliko gyvo garso koncertą, akustiniu stiliumi, Bostone, 2007 m. lapkričio 29 d., radijui FNX. Gruodžio 31 d. Paramore koncertavo MTV Naujųjų Metų išvakarių programoje, kuri buvo transliuojama nuo 23.30 iki 01:00 val.

Paramore pasirodė žurnalo „Alternative Press“ 2008 m. vasario viršelyje ir skaitytojai išrinko juos „Geriausia 2007 m. grupe“. Grupė taip pat buvo nominuota geriausio naujojo atlikėjo kategorijoje kasmetiniuose Grammy apdovanojimuose, kurie vyko 2008 m. vasario 10 d., tačiau pralaimėjo Amy Winehouse. 2008 m. pradžioje Paramore koncertavo Jungtinėje Karalystėje, pristatydami savo albumą „Riot!“, kartu su New Found Glory, Kids in Glass Houses ir Conditions. 2008-ųjų vasario pradžioje, grupė pradėjo turą po Europą, tačiau 2008 m. vasario 21 d. paskelbė atšaukianti šešis koncertus dėl asmeninių priežasčių. Grupės tinklalapyje Williams parašė, kad "pertrauka leis grupei atsipūsti ir išspręsti asmenines problemas. " MTV.com pranešė, kad Paramore fanai pradedantis spėlioti apie grupės ateitį ir gandus apie problemas dar labiau paaštrino Josh Farro, kuris išreiškė savo pyktį dėl pernelyg didelio žiniasklaidos dėmesio Hayley Williams. Tačiau grupė sugrįžo į savo gimtąjį miestą filmuoti muzikos klipo ketvirtam singlui „That’s What You Get“, kuris buvo išleistas 2008 m. kovo 24 d.

Grupė koncertavo su Jimmy Eat World Jungtinėse Valstijose 2008-ųjų balandį ir gegužę. Grupė plačiai nušvito žiniasklaidoje, kai dalyvavo Give It A Name festivalyje Jungtinėje Karalystėje gegužės 10-11 dienomis, 2008 m. Grupė taip pat koncertavo In New Music We Trust scenoje Radio 1’s One Big Weekend festivalyje Mote Parke, Kente, 2008 m. gegužės 10 d. Paramore pirmą kartą pasirodė Airijoje, RDS scenoje, Dubline, 2008 m. birželio 2 d. (Vans Warped Tour birželio 1-6 dienomis).

MTV laidoje „TRL“, 2008 m. gegužės 7 d., Hayley Williams atskleidė, kad grupė dirba su nauju albumu, kuris, tikimasi, turėtų būti išleistas iki kitos vasaros. Hayley Williams sakė, kad grupė repetuoja naujas dainas, ruošdamiesi koncertams. Žurnalui „Alternative Press“ Zac Farro atskleidė, kad naujas albumas turėtų skambėti panašiai, kaip grupės Mew, Thrice ar Arcade Fire.

2008 m. gegužės 19 d. Paramore savo tinklalapyje pranėšė, kad jie vėl grįžta koncertuoti, su turu "The Final Riot! ", kuris prasidėjo birželio 25 d. ir tęsėsi iki rugsėjo 1 d. Šiame ture grupė atliko dalį Leonardo Coheno dainos „Hallelujah“. 2008 m. rugsėjo 2 d. Paramore, bendradarbiaujant su Hurley Clothing, sukūrė megztinį, skirtą albumui „Riot!“. Visi uždirbti pinigai nukeliavo į Love146 fondą.

Paramore daina „Decode“ buvo pagrindinis garso takelis kino filmui „Twilight“. Kita daina „I Caught Myself“ taip pat įtraukta į garso takelį. „Decode“ buvo išleista 2008 m. spalio 1 d. Paramore Fanų Klube ir Stephenie Meyer tinklalapyje. Grupė pradėjo filmuoti video klipą spalio 13 d., o dienos šviesą jis išvydo lapkričio 3 d. Hot Topic rengė perklausymo vakarėlius šiam garso takeliui 2008 m. spalio 24 d., o albumas buvo išleistas 2008 m. lapkričio 4 d. Borders išleido specialią albumo versiją, kurioje yra ir dainos „Decode“ akustinė versija.

2008 m. lapkričio 25 d. grupė išleido albumą iš turo „The Final Riot!“. Albumą sudaro ir papildomas DVD, kuriame nufilmuotas visas koncertas Čikagoje bei užkulisiai. Iki 2009 m. balandžio 5 d. „The Final Riot!“ tapo auksiniu albumu Jungtinėse Valstijose.

### 2009–2010: „Brand New Eyes“ ir gastrolės
2009-ųjų sausį Josh Farro prašneko apie trečiajį grupės albumą. Duodamas interviu žurnalui „Kerrang!“, Farro sakė: „Mes bandysime [įrašyti] Našvilyje. Manau, kad albumas įkvėps mus ir jeigu mes įrašinėsime jį čia, tai bus žymiai lengviau, kadangi galėsim išsimiegoti savo lovose, o ne viešbučiuose, kaip kad 300 dienų per metus! Mes dar nesame nusprendę, kas bus prodiuseris. „Decode“ įrašinėjome su [prodiuseriu] Robu Cavallo ir tai buvo puiki patirtis, tačiau mes vis dar žvalgomės ir nenorime daryti jokių skubotų sprendimų iki kol turėsime pakankamai dainų ir žinosime, ko patys tikimės. Mes labai mėgaujamės savo dainomis koncertuose, todėl ieškome prodiuserio, kuris galėtų užfiksuoti tai.“

2009 m. sausio 21 d. buvo paskelbta, kad Paramore kartu su Bedouin Soundclash, The Sounds ir Janelle Monae taps specialūs svečiai grupės No Doubt Summer Tour 2009 ture, kuris prasidės 2009-ųjų gegužę. Turas vyko lauko amfiteatruose ir arenose visoje JAV ir Kanadoje.

Paramore parašė ir pabaigė savo naujausią albumą „Brand New Eyes“ 2009 m. pradžioje. Pirmuoju singlu tapo „Ignorance“, kuris buvo išleistas 2009 m. liepos 7 d. „Ignorance“ video klipo premjera įvyko visuose MTV kanaluose 2009 m. rugpjūčio 13 d. Paramore, kartu su Paper Route ir The Swellers, koncertavo 2009 m. rudenį pristatydami albumą „Brand New Eyes“. Keletą koncertų buvo atidėta dėl laringito, kuriuo apsikrėtė Hayley Williams. Tolesni singlai buvo „Brick By Boring Brick“, „The Only Exception“, „Careful“ ir „Playing God“. Norėdama pristatyti albumą, grupė pasirodė „MTV Unplugged“ laidoje.

Po to Paramore koncertavo Europoje 15-koje miestų su pilnai išpirktomis arenomis, o juos apšildė grupės You Me At Six, Paper Route ir Now Now Every Children. Turo kulminacija įvyko Londono Wembley Arenoje, kurioje buvo susirinkę 12,500 žmonių. 2010 m. grupė grojo Australijos Soundwave festivalyje su kitomis grupėmis Faith No More, Placebo, You Me At Six, All Time Low, Jimmy Eat World ir Taking Back Sunday. Neilgai trukus, iškart po turo, pagrindinis gitaristas Josh Farro grupės LiveJournal puslapyje pranešė, kad yra susižadėjęs ir greitai pradės planuoti vestuves. Justin York, Tayloro York brolis, užėmė jo vietą turo metu. Pavasarį, balandžio pabaigoje, grupė, grįžus Farro, pradėjo turą po JAV. Paramore apšildė grupės Green Day koncertus Dubline ir Paryžiuje.

2010-ųjų balandį grupė paskelbė, kad reklamuos 2010 Honda Civic Tour. Turas prasidėjo liepos 23 d. Raleigh, NC ir baigėsi rugsėjo 19 d. Anaheime, CA. Po trumpo turo po Jungtinę Karalystę 2010 m. lapkritį, grupė, 2010 m. gruodžio 2 d. paskelbė oficialias datas Pietų Amerikos turui, kuris įvyko 2011 m. vasarį ir kovą.

Duodami interviu MTV radijo laidai Z100 Jingle Ball 2010 m. gruodžio 11 d., Hayley ir Taylor paskelbė, kad grupė padarys pertrauką po turo Pietų Amerikoje 2011 m., kad galėtų pradėti rašyti ketvirtą albumą.

#### Josh ir Zac Farro išvykimas

2010 m. gruodžio 18 d. žinutė nuo Hayley, Jeremy ir Tayloro, parašyta Paramore.net tinklalapyje, pranešė, kad Josh ir Zac palieka grupę. Žinutėje jie sakė: "Keletą mėnesių atgal Joshas ir Zacas leido mums suprasti, kad jie gali palikti grupę po mūsų koncerto Orlande praeitą sekmadienį. Nei vienas iš mūsų nebuvo labai šokiruoti. Per paskutinius metus rodėsi, kad jie nebenori būti tarp mūsų. Mes norime, kad Joshas ir Zacas darytų tai, kas padarys juos laimingus, ir jeigu tai nėra su mumis, mes juos palaikysime, kad jie rastų tą laimę kitur. " Įraše taip pat teigta, kad likę nariai neturi jokių tikslų palikti grupę. Jie pridėjo: "Žiūrint atgal, ir dabar, žvelgiant į šviesią ateitį, svarbiausia yra prisiminti ir galvoti apie gerus laikus. Nuotraukos, kuriose mes susikabinę rankomis, ilgas laikas, praleistas kelyje ir jūsų veidai, kai dainuojate kartu su mumis. Ačiū jums, kad padėjote mums ateiti iki čia, kur esame dabar. Mes tikimės ir laukiame mūsų geriausių laikų. Ir tikimės, kad lauksite kartu su mumis. " Grupė tai pat patikino, kad Pietų Amerikos turas įvyks, kaip ir buvo planuota.

Josh Farro parašė savo versiją apie išvykimą savo Blogger tinklaraštyje, tvirtindamas, jog grupė tapo "leidėjų fabrikacijos projektu. " Vėliau jis apkaltino Hayley Williams, kuri buvo manipuliuojama vadovybės, esą ji visą grupę laikė kaip josios solo projektą, ir pabrėžė, kad ji vienintelė iš visos grupės turėjo sutarti su Atlantic Records, kol kiti nariai buvo tiesiog „projekcija visos jos svajonės“.

2010 m. gruodžio 30 d. Williams, York ir Davis davė interviu MTV News Frankline, Tenesyje, kuriame išsakė savo reakciją į Farro atsaką. Interviu MTV.com pasirodė 2011 m. sausio 7 d. ir buvo pavadintas „Paramore: The Last Word“. Grupė patvirtino daugelį teiginių, kuriuos išryškino Farro, ypač tai, kad Williams buvo vienintelė grupės narė, turėjusi sutartį su Atlantic, jie pareiškė, kad pranešimas nėra svarbus ar reikšmingas, kadangi pretenzijos buvo susijusios su laikais dar iki jų karjeros pradžios.

### 2011–2012: „Singles Club“
2011 m. sausio 11 d., duodama interviu MTV, Hayley Williams sakė, kad, nepaisant to, kad grupė neteko dviejų pagrindinių narių, jie žada išleisti naujos muzikos 2011 m., tačiau nepatvirtino, ar tai bus naujas albumas, ar tik keletas dainų. Dainininkė prasitarė, jog Paramore stilius keičiasi, tačiau patvirtino, kad grupė ir toliau gros sau artimą muzikos stilių.*

Grupė po Pietų Amerikos turo pradėjo dirbti studijoje, kurioje įrašę paketą dainų, kurios buvo paviešintos vasaros eigoje. Vieną iš dainų, „In the Mourning“, Williams paviešino savo Tumblr paskyroje.

Vėliau Paramore patvirtino, kad jie pradeda įrašinėti dainas naujajam albumui Los Andžele su prodiuseriumi Robu Cavallo.

2011 m. birželio 3 d. Paramore išleido naują singlą „Monster“, kuris buvo įtrauktas į filmo „Transformers: Dark of the Moon“ garso takelį, ir paskelbė dainą YouTube. Tai pirmoji daina, išleista po brolių Farro išvykimo.

2011 m. liepos 9 d. Hayley Williams paskelbė, jog grupė pradeda ruoštis ketvirtojo albumo kūrimui ir tikisi pradėti įrašinėti metų gale, tikėdamiesi išleisti albumą 2012 m. pradžioje. 2011 m. rugsėjo 5 d. Hayley Williams patvirtino, jog grupė ruošiasi išleisti naują dainą „Renegade“, kuri buvo įrašyta tuo pat metu, kovą, su prodiuseriu Robu Cavallo, kaip ir paskutinis singlas „Monster“.

2011 m. spalio 11 d. Paramore pranešė, jog jie išleis tris naujus singlus per ateinančius tris mėnesius iki 2011 metų galo, vieną singlą per mėnesį. Grupė sukūrė „Singles Club“ oficialiame tinklalapyje ir suteikė šansą fanams pirkti naujus singlus, kai šie bus išleisti tinklalapyje, kadangi šių dainų nebus įmanoma nusipirkti iTunes ar kitose parduotuvėse. Dainos „Renegade“ premjera įvyko tą pačią dieną, kai buvo paskeblta, po to sekė „Hello Cold World“, išleistas lapkričio 7 d. ir „In The Mourning“ – gruodžio 5 d.

### 2013-dabar: „Paramore“
2012 m. balandžio 18 d. Williams grupės tinklalapyje paskelbė, kad naujo albumo prodiuseris bus Justin Meldal-Johnsen. Buvęs grupės Lostprophets ir dabartinis Angels & Airwaves bei Nine Inch Nails būgnininkas Ilan Rubin buvo patvirtintas kaip laikinas būgnininkas įrašinėjant albumą. „Paramore“ oficialiai buvo išleistas 2013 m. balandžio 5 d. Pirmas singlas, pavadinimu „Now“, internete buvo paviešintas 2013 m. sausio 22 d., o antrasis albumo singlas „Still Into You“ išleistas 2013 m. kovo 14 d.

## Muzikos stilius ir įtaka
Paramore muzikos stilius paprastai būdavo apibūdinamas kaip „emo“ ar „pop punk“. Joshua Martin, po interviu su Hayley Williams, parašė: "Ši grupė nėra tik pop-punk stiliaus raudonplaukė mergaičiukė su drąsiu charakteriu. Jų muziką labai atspindi juos pačius, kiekvieno skirtingą amžių. Tai pagreitintas ir kartu sulėtintas stilius. Tai emo stilius, tačiau be jokio vaikiškumo. Pažodžiui paaiškinus – visiškai anti-Avril Lavigne stilius. Žurnalas „Alternative Press“ komentavo, jog grupė „skamba jaunatviškai“, nuosekliai būdami „atviri“. Paramore pirmas albumas „All We Know Is Falling“ turėjo daugiau pastovaus pop-punk stiliaus ir buvo „priimtas gana gerai“ ir šių dviejų stilių kombinacija sukūrė „rafinuoto roko susimaišiusio su pop/punk“ albumą. Grupės antrasis albumas „Riot!“ komentuotas kaip „atskleidžiantis daugiau įvairesnių stilių“, tačiau per daug nenukrypstantis nuo „pastovaus stiliaus“.

„Alternative Press“ ir kiti leidiniai pastebėjo, jog gyvi pasirodymai pelnė grupei dar didesnę šlovę. „Alternative Press“ teigia, kad Williams „turi daugiau charizmos negu dainininkės dvigubai vyresnės už ją.“ Dainininkas ir dainų kūrėjas John Mayer gyrė Williams balsą 2007-ųjų spalį, savo „bloge“, pavadindamas ją „oranžine viltimi“; plg. oranžinė – jos plaukų spalva. Dėl moters vaidmens grupėje, Paramore buvo lyginami su Kelly Clarkson ir prieš tai minėta Avril Lavigne, tačiau vienas apžvalgininkas pavadino tai "skaudžiai nepagrįsta. " Apžvalgininkas Jonathan Bradley pastebėjo, kad „Paramore kuria savo muziką su neįtikėtinu entuziazmu.“ Tačiau jis taip pat pastebėjo, kad „beveik nėra skirtumo tarp „Riot!“ ir Kelly Clarkson ar Avril Lavigne dainų.“ Žurnalo „NME“ apžvalgininkui patiko Paramore kūryba, kuri jam priminė „grupės No Doubt ir Kelly Clarkson didžiausias svajones.“ Hayley Williams komentavo moters poziciją grupėje, sakydama, jog Paramore nėra „merginos grupė“ ir, jog jie kurią muziką „žmonėms, kurie nori ja mėgautis, o ne kalbėti apie mano lytį.“

Paramore išreiškė dėkingumą grupėms Fall Out Boy, Hanson, Panic! at the Disco, Blink-182, Death Cab for Cutie, Jimmy Eat World, mewithoutYOU ir Sunny Day Real Estate už įkvėpimą, taip pat ir grupėms Thrice ir New Found Glory; Hayley Williams nė kartą pabrėžė jos asmeninius įkvepėjus Robertą Smith iš grupės The Cure ir Etta James. Williams taip pat aiškino, jog tokios grupės kaip U2 „kurie yra didžiuliai ir daro ką tik nori, rašo dainas apie ką tik nori ir stovi už tai, kas jiems svarbu“, Jimmy Eat World, „kurie, manau, nėra nė karto nuvylę savo fanų“ ir No Doubt, kurie „padarė tiek daug nuostabių dalykų“, yra stimulas Paramore pakartoti kažką panašaus jų pačių karjeroje. 2012 m. Hayley prisidėjo prie vokalinio kūrimo mewithoutYOU penktam albumui Ten Stories.

Grupės nariai yra krikščionys ir viename interviu su BBC, Josh Farro sakė: „Tikėjimas mums yra labai svarbu. Tai ypač matosi mūsų dainose, nes kai kažkas kuo nors tiki, jų požiūris į pasaulį matosi viskame, ką daro. Bet nesame čia todėl, kad pamokslautume vaikams, mes čia, nes mylime muziką.“

## Grupės nariai

;Dabartiniai nariai
* Hayley Williams – pagrindinis vokalas, klavišinis instrumentas, pianinas (2004–dabar)
* Jeremy Davis – bosinė gitara (2004–2005, 2005–dabar)
* Taylor York – pagrindinė ir ritminė gitaros, mušamieji instrumentai (2007–dabar)

;Dabartiniai gastrolių nariai
* Jon Howard – ritminė gitara, klaviatūra, antraplanis vokalas pianinui (2010–dabar)
* Justin York – gitaros, antras vokalas (2010–dabar)
* Ilan Rubin – būgnai (2012–dabar)

;Buvę nariai
* Josh Farro – pagrindinė gitara, antras vokalas (2004–2010)
* Zac Farro – būgnai, mušamieji instrumentai (2004–2010)
* Jason Bynum – ritminė gitara, antras vokalas (2004–2005)
* John Hembree – bosinė gitara (2005)
* Hunter Lamb – ritminė gitara (2005–2007)

;Buvę gastrolių nariai
* Josh Freese – būgnai (2010–2011)
* Jason Pierce – būgnai (2011–2012)
* Hayden Scott – būgnai (2012)

## Diskografija
**Studijiniai albumai**
* *[[All We Know Is Falling]]* (2005)
* *[[Riot!]]* (2007)
* *[[Brand New Eyes]]* (2009)
* *[[Paramore (albumas)|Paramore]]* (2013)
* *After Laughter* (2017)
* *[[This Is Why]]* (2023)

## Apdovanojimai
Prie kitų apdovanojimų, Paramore tris kartus buvo nominuoti Grammy apdovanojimams.

## Pasirodymai video žaidimuose
2005 m. Paramore pirmą kartą pasirodė video žaidime „The Sims 2“, kuriame grojo keletas dainos „Pressure“ versijų.

2008 m. kovą Paramore debiutavo pirmame muzikos video žaidime „Rock Band“ su daina „Crushcrushcrush“, vėliau ta pati daina grojo žaidime „Guitar Hero On Tour: Decades“. Tais pačiais metais išleistame „Rock Band 2“ grojo „That’s What You Get“. Video žaidime „Guitar Hero World Tour“ pasirodė ne tik daina „Misery Business“, bet ir pati Hayley Williams. Ji pasirodo kaip žaidimo personažas. „Misery Business“ taip pat buvo panaudota kuriant žaidimą „Rock Band 3“, o „Pressure“, „The Only Exception“, „Brick by Boring Brick“ ir „Ignorance“ žaidime išleisti DLC formatu.

„Misery Business“ įrašyta žaidimui „Saints Row 2“ bei garso takeliui „EA Sports“ žaidimui „NHL 08“.

Dainos „Decode“ muzikinį klipą nuo 2008 m. gruodžio 11 d. iki 2008 m. gruodžio 18 d. Šiaurės Amerikoje buvo galima išvysti rodomą kartu su „Twilight“ filmo pristatymu kompiuterinių žaidimų platformos PlayStation Home namų kino rubrikoje.

## Šaltiniai

## Nuorodos

* Oficiali svetainė
* Paramore svetainėje MySpace
*